armvectores/hy_wikipedia_2023 huggingface dataset:
Լևոն Խաչատրյան (նկարիչ)

Անվան այլ կիրառումների համար տե՛ս՝ Լևոն Խաչատրյան (այլ կիրառումներ)
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Լևոն Արսենի Խաչատրյան (1912, Թիֆլիս, Ռուսական կայսրություն - անհայտ), հայ գեղանկարիչ, նկարիչ, մանկավարժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Լևոն Խաչատրյանը ծնվել է 1912 թվականին, Թբիլիսիում։ 1928 թվականին սովորել է Մ. Թոիձեի ստուդիայում։ Կիրովականում դասավանդել է նկարչական դպրոցում։ 
1937 թվականին ծառայել է Խորհրդային բանակում, մասնակցել ֆիննական պատերազմին։ Որպես դասակի հրամանատար 490-րդ աէրոդրոմային ծառայության հատուկ գումարտակի ավագ լեյտենանտը Մեծ հաղթանակը դիմավորել է Պրագայում։ Պարգևատրվել է «Հայրենական մեծ պատերազմի» 2-րդ աստիճանի շքանշանով ու «Կովկասի պաշտպանության համար», «Գերմանիայի դեմ տարած հաղթանակի համար», «Պրագայի ազատագրման համար» և բազմաթիվ այլ մեդալներով։
1966 թվականին ավարտել է Կրասնոդարի մանկավարժական ինստիտուտի գեղարվեստա-գրաֆիկական ֆակուլտետը։ Ապրել և ստեղծագործել է Նիկելում (Մուրմանսկի շրջան)։


== Ստեղծագործական գործունեություն ==
«Հիշիր այս, որդիս»
«Լենինը Ռազլիվում»
Վլադիմիր Լենինի, Ստեփան Շահումյանի դիմանկարները
«Հին կամուրջը»
«Կղմինդրի գործարանը»


== Պարգևներ ==
Հայրենական մեծ պատերազմի 2-րդ աստիճանի շքանշան
«Կովկասի պաշտպանության համար» մեդալ
«Գերմանիայի դեմ տարած հաղթանակի համար» մեդալ
«Պրագայի ազատագրման համար» մեդալ


== Ծանոթագրություններ ==
Անմեղություն (նկար)

Անմեղություն, Սարգիս Երկանյանի նկարներից, պատկերված է երիտասարդ աղջկա դիմանկար, ֆրանսուհու տիպար։ Այն անհատական նկարագրով, հոգեբանական և խորագրին համապատասխան արտահայտությամբ անմեղության խորհրդանիշ է։ Երկանյանի ստեղծագործություններում հանդես եկած մոդելները մեծ մասամբ թվում են հոգսերով ծանրաբեռնված, անուրախ կյանքի դժվարին փորձություններով անցած։ Թերևս այս հանգամանքն է դիտողին մտերմացնում տիպարների հետ, նրանց նկատմամբ համակրանքի զգացում առաջ բերում, երբեմն նույնիսկ կարեկցանքով համակում։


== Նկարագրություն ==
Երկանյանը օրիորդին պատկերել է կիսադեմ դիրքով, հանգիստ կեցվածքով, խաղաղ հոգեվիճակով, մտքերով տարված։ Նրա դիմագծերն արտահայտում են այնպիսի այնպիսի անմեղություն, որպիսին հատուկ է նոր միայն ինքնուրույն կյանք թևակոխած, բայց դեռևս անփորձ աղջկան։ Ըստ արտաքին նկարագրի՝ օրիորդը հասրակ ժողովրդի ներկայացուցիչ է, համեստ ապրելակերպով անձնավորություն։ Եվ թեպետ նրա  դիմագծերը խաղաղ են, բայց նրա տարտամ դրությունը, մտազբաղ հոգեվիճակը արտահայտող աչքերի սևեռումն ասում են այն մասին, որ նրան ինչ–որ հոգս է մտատանջում։ «Անմեղության» հերոսը թեև ոչ այնքան հրապուրիչ գեղեցկությամբ օժտված, բայց միամիտ է, բարի, ազնիվ աղջկա բարեմասնություններով։


== Գեղարվեստական արտահայտչականություն ==
Դիմանկարը բնագրով հայտնի չէ, բայց գեղարվեստական միջոցներն այնքան ակնառու են, որ կերպարի արտահայտչականությամբ մեզ հայտնի նրա դիմանկարների շարքում կարելի է համարել լավագույններից մեկը։ Սուր է նրա դիտողականությունը՝ նմանությունը տալու, դիմագծերի պլաստիկական ձևերն ընկալելու, նրբերանգները տեսնելու,կերպարի կենդանի արտահայտությունը պահպանելու ամենանուրբ գեղանկարչական միջոցներով։


== Արձագանքներ ==
Արտասահմանյան մամուլի մի փոքրիկ ակնարկ։

։


== Ծանոթագրություններ ==
Վառբլա (այլ կիրառումներ)

Վառբլա, կարող է վերաբերել՝

Վառբլա - գյուղ Էստոնիայի Պյարնումաա նահանգի Վառբլա շրջանում
Վառբլա - շրջան Էստոնիայի Պյարնումաա նահանգում
(4142) Դերսու-Ուզալա

Անվան այլ կիրառումների համար տե՛ս՝ Դերսու Ուզալա (այլ կիրառումներ)(4142) Դերսու-Ուզալա (անգլ.՝ Dersu-Uzala), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1981 թվականի մայիսի 28-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 1,911462 ա. մ., առավելագույնը մոտենում է 1,6229 ա. մ. հեռավորության վրա և հեռանում 2,2001 ա. մ.։ Արեգակի շուրջ մեկ ամբողջական պտույտ է կատարում 965,27 երկրային օրվա ընթացքում, իր ուղեծրով շարժվելով միջինում 0,372954 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,5° անկյուն։
Դերսու-Ուզալա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4142) Դերսու-Ուզալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրեն Դադայան

Սուրեն Քրիստափորի Դադայան (հունիսի 15, 1904(1904-06-15), Բաքու, Ռուսական կայսրություն - մայիսի 21, 1972(1972-05-21), Մոսկվա, ԽՍՀՄ), խորհրդային պետական աշխատող, ԽՄԿԿ անդամ (1927)։


== Կրթություն ==
1935 թվականին ավարտել է Ադրբեջանական ԽՍՀ արդյունաբերության ակադեմիայի տնտեսվարների ինստիտուտը։ Ավելի քան 35 տարի ղեկավարի աշխատանք է կատարել ԽՍՀՄ նավթարդյունաբերության, ապա Պետպլանի սիստեմում։ Եղել է ԽՍՀՄ նավթարդյունաբերության մինիստրի տեղակալ (1946-1952), ԽՍՀՄ ԳԱ Սիբիրյան բաժանմունքի նախագահի տեղակալ (1957-1960)։
Կյանքի վերջին տարիներին աշխատել է որպես ԽՍՀՄ Պետպլանի պլանավորման վարչության (1962-1965), այնուհետն՝ Պետպլանի ենթաբաժինների պետ (1965-1972)։ Նավթագազային արդյունաբերության զարգացմանը նպաստող գյուտերի հեղինակ է։


== Պարգևներ և մրցանակներ ==
1949 թվականին նրան շնորհվել է ԽՍՀՄ պետական մրցանակ։ Պարգևատրվել է Լենինի երեք և Կարմիր դրոշի շքանշաններով։


== Ծանոթագրություններ ==
Կան անտես հյուրեր: Գալիս են նրանք (բանաստեղծություն)

«Կան անտես հյուրեր։ Գալիս են նրանք» Եղիշե Չարենցի բանաստեղծություններից։ Հեղինակն այն  սկսել է գրել  1916 թվականին՝ հավանաբար Կարսում։


== Պատմություն ==
Առաջին անգամ տպագրվել է  է Չարենցի երկերի ժողովածուի 1-ին հատորում, բանաստեղծությունը զետեղվել է նաև Երկերում։
Տպագրվում է Երկերից։


== Ծանոթագրություններ ==
Կիլոն

Կիլոն (հին հունարեն՝ Κύλων, մ.թ.ա. 7-րդ դար, Աթենք, Հունաստան - մ.թ.ա. 7-րդ դար, Աթենք, Հունաստան), մ. թ. ա. մոտ 640 թվականին Աթենքում եվպարիղների իշխանության դեմ ուղղված դավադրության (Կիլոնյան խռովություն) ղեկավար։ Կողմնակիցների հետ գրավել է Ակրոպոլիսը և ընկել շրջապատման մեջ։ Կիլոնը եղբոր հետ փախել է, իսկ կողմնակիցները զոհվել են։ Կիլոնի դավադրությունը մ. թ. ա. 7-րդ դարում Աթենքում սրված հասարակական-տնտեսական հակասությունների արտահայտությունն էր։


== Որոշ կենսագրական տվյալներ ==
Կիլոնը պատկանում է ազնվական ընտանիքի։ Նա ամուսնացած է եղել բռնակալ Մեգար Ֆեագենայի դստեր հետ։ Հաղթելով 35 օլիմպիական խաղերի վազքի մրցույթը (մ. թ. ա. 640 թ.), Կիլոնը ձեռք է բերել մեծ հեղինակություն, որպես «օլիմպիոնիկ» և հետևողական, յուրահատուկ, ողորմությամբ և աստվածների պաշտպանության մարդ։ Ելնելով դրանից Կիլոնը փորձում էր լինել բռնակալ, հիմք ընդունելով բնակչության աջակցությունը։


== Կիլոնական անախորժություններ ==
Կիլոնը բանակի և ընկերների հետ գրավեցին Միջնաբերդը, այն օրերին, երբ Օլիմպոսում նշում էին Զևսի տոնը (հուլիս)։ Բայց Կիլոնը չհանդիպեց ոչ մի աջակցության։ Ատհենիանսը մազապուրծ դաշտում արագ հավաքեց բանակ և արագ պաշարեցին Միջնաբերդը։ Երբ ապստամբները, որոնք հոգնած ու սովի էին մատնված, նստել էին խորանին և սպաում էին պաշտպանության, այդ նույն ժամանակ բռնակալ Մեգակլը խոստացավ նրանց անվտանգություն և համոզեց իջնել բերդից և ենթարկվեն, բայց հազիվ համոզվեցին և լքեցին Ակրոպոլը, ոմանք զոհվեցին, ոմանք հանձնվեցին։ Իսկ Կիլոնը եղբոր հետ հասցրեց փախչել։


== Գրականություն ==


=== Աղբյուրներ ===
Ֆուկուդիդ, Պատմություն
Պլուտարքոս, Սոլոն


=== Ուսումնասիրություններ ===
А. И. Зайцев Заговор Килона в Афинах // Античный мир. Проблемы истории и культуры : Сб. статей к 65-летию Э. Д. Фролова  / Ред. И. Я. Фроянов. —СПб, 1998. — С. 57—68. — ISBN 5-288-02074-4.
Эндрюс А. Рост Афинского государства (III. От Килона до Солона) // Кембриджская история древнего мира. Т. III. Ч. 3: Расширение греческого мира. М.: Ладомир, 2007. ISBN 978-5-86218-467-9


== Ծանոթագրություններ ==
Լյուիս Այնշտայն

Լյուիս Դեյվիդ Այնշտայն (անգլ.` Lewis David Einstein, մարտի 15, 1877(1877-03-15), Նյու Յորք, Նյու Յորք, ԱՄՆ - դեկտեմբերի 4, 1967(1967-12-04), Փարիզ), ամերիկացի դիվանագետ և պատմաբան։


== Կենսագրություն ==
Ծնվել է 1877 թվականին` Նյու Յորքում` բրդե գործվածքների արդյունաբերության մագնատ Դեյվիդ Լ.Այնշտայնի ընտանիքում։ Ունեցել է երկու քույր` Էյմի և Ֆլորենս անուններով։ 1898 թվականին ավարտել է Կոլումբիայի համալսարանի բակալավրիատը, իսկ 1899-ին ստացել է մագիստրոսի աստիճան։
Այնշտայնի դիվանագիտական գործունեությունն սկսվում է 1903 թվականին, երբ նրան նշանակում են որպես Կոստանդնուպոլսի դիվանագիտական առաքելության երրորդ քարտուղար։ Մեկ տարի անց Այնշտայնն ամուսնանում է անգլուհի անվանի գեղեցկուհի Հելեն Ռալիի հետ, ով Այնշտայնից մի քանի տարով մեծ էր։ Ռալիի հետ ամուսնությունը լուրջ տարաձայնությունների առաջ է կանգնեցնում հայր և որդի Այնշտայններին։ Ռալին նախկինում մի քանի անգամ ամուսնալուծվել էր, իսկ ամուսնալուծված կանայք որոշ եվրոպական դատարաններում ցուցմունք տալու իրավասություն չունեին, ուստի հայր Այնշտայնը գտնում էր, որ այդ կնոջ հետ ամուսնությունը բացասաբար կանդրադառնա որդու կարիերայի վրա։
Ավելի ուշ Այնշտայնը ստանում է առաջին քարտուղարի պաշտոն, այնուհետև՝ 1908 թվականի երիտթուրքական հեղափոխության տարիներին աշխատում որպես գործերի հավատարմարար։ Չնայած երկրում տիրող ընդհարումներին՝ Այնշտայնը որոշում է մնալ Կոստանդնուպոլսում։ 1911 թվականին ընդամենը 1 ամսով աշխատում է որպես Կոստա Ռիկայում Միացյալ Նահանգների արտակարգ և լիազոր դեսպան, սակայն ստիպված է լինում լքել պաշտոնը կնոջ առողջության վատթարացման պատճառով։ 1915 թվականին Այնշտայնը վերադառնում է Կոստանդնուպոլիս։ 1921 թվականին ԱՄՆ 29-րդ նախագահ Ուորեն Հարդինգը Այնշտայնին նշանակում է արտակարգ և լիազոր դեսպան Չեխոսլովակիայում, ինչի պաշտոնում աշխատում է մինչև 1930 թվականը։ Եղել է նաև ԱՄՆ արտաքին հարաբերությունների խորհրդի անդամ։


== Աշխատություններ ==
Inside Constantinople : A Diplomatist's Diary during the Dardanelles Expedition, April–September, 1915 (1918)
Roosevelt : His Mind in Action (1930)
Divided Loyalties : Americans in England during the War of Independence (1933)
A Diplomat Looks Back (1968)


== Գրականություն ==
Liebmann, George W. Diplomacy between the Wars: Five Diplomats and the Shaping of the Modern World (London I. B. Tauris, 2008), covers Einstein


== Ծանոթագրություններ ==
Միրաս (հեռուստաալիք)

«Միրաս», մշակութային ուղղվածության պետական հեռուստաընկերություն Թուրքմենստանում, հեռարձակվում է 2001 թվականից։ Վերահսկվում է Թուրքմենստանի հեռուստատեսության, ռադիոյի և կինեմատոգրաֆիայի պետական կոմիտեի կողմից։ Հիմնականում ցուցադրվում են սեփական արտադրության հաղորդումներ մշակույթի, արվեստի և թուրքմենական ժողովրդի ժառանգության մասին։


== Ծանոթագրություններ ==
Cathay Dragon

Dragonair, Հոնկոնգի ավիաընկերություն, իրականացնում է կանոնավոր թռիչքներ 33 ուղղություններով 12 երկրներում, Ասիայում և Խաղաղ Օվկիանոսյան տարածաշրջանում։ Dragonair ավիաընկերությունը հիմնվել է 1985 թվականի, մայիսի 24-ին։
Ընկերությունը նույն տարվա հուլիսին ստացել է Հոնգ Կոնգ-ի կառավարության գործող վկայական, որը առաջին գործող ընկերության նախատեսված թռիչքներն էին Հոնկոնգում, ապա աստիճանաբար բարձրացնել երթուղային ցանցը։ 2009 թվականին Dragonair ավիաընկերությունը Cathay Pacific ընկերության հետ միասին կատարել է ավելի քան 56,000 չվերթ, մեկ տարվա ընթացքում, միաժամանակ փոխադրվել է մոտ 25 միլիոն ուղևոր և ավելի քան 1,52 միլիոն տոննա բեռ և փոստ։


== Պարգևներ և մրցանակներ ==


== Ծանոթագրություններ ==
Ձուլիո

Ձուլիո (իտալերեն՝ Zuglio), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 633 մարդ՝ ըստ 2008 թվականի մարդահամարի տվյալների, բնակչության խտություն՝ 80 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 33020։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0433 92045
Էլեկտրոնային փոստ՝ protocollo@com-zuglio.regione.fvg.it
Պաշտոնական կայք՝ http://www.comune.zuglio.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ողջույն, Օլիմպիադա

Ողջույն, Օլիմպիադա (ռուս.՝ Салют, Олимпиада!), խորհրդային մուլտիպլիկացիոն ֆիլմ, որը նկարահանվել է 1979 թվականին։ Ենթավերնագիրն է. Երաժշտական ներկայացում։ Օլիմպիական խաղերի թեմայով երաժշտական երևակայություն։


== Սյուժե ==
Օլիմպիական Արջուկը և երաժիշտների խումբը, որը կազմված է մի քանի մասնակիցներից (կատու, մկնիկ, նապաստակը, խոյը, աղվեսը և գայլը) պարում և երգում են երգը` «Ահա թե ինչ է նշանակում Օլիմպիադա» կրկներգով։
Օլիմպիական արջուկը, իսկ նրա հետ նաև` հերթով սպիտակ արջերը, պինգվինները, դելֆինները, կենգուրուն, կապիկները, երգում են «Եղբայրներ, պետք է սպորտով զբաղվել» երգը` կրկներգով։
«Օլիմպիադա, ողջույն» երգի տակ բոլոր կենդանիները բոլոր երկրներից գալիս էին Օլիմպիադա։


== Հեղինակներ ==


== Թողարկում տեսահոլովակով ==
1980 թվականից «ԽՍՀՄ Գոսկինո Վիդեոծրագիրը» սկսում է տեսաերիզներով թողարկել «Օլիմպիադա-80» թեմայով մուլտֆիլմերի հավաքածուներ` հետևյալ մուլտֆիլմերով. «Ո՞վ կստանա մրցանակը», «Մեծ էստաֆետա», «Բաբա Յագան դեմ է», «Առաջին ինքնագիրը» և Դե, սպասիր (թողարկում 13)։ 
Ռուսաստանում 1990-ական թվականներին VHS ձևաչափով թողարկվել է Studio PRO Video ստուդիայի «Լավագույն խորհրդային մուլտֆիլմեր» հավաքածուում, 1990-ական թվականների կեսերին թողարկվել է «Սոյուզ Վիդեո» վիդեոստուդիայում։


== Ակնարկներ ֆիլմի մասին ==
Գեորգի Բորդինը գրում է, որ «ֆիլմն իրենից ներկայացնում է նկարված ակնարկ` հիմնված Միխայիլ Պլյացկովսկու բանաստեղծությամբ երեք երգերի վրա»։ Իր տվյալներով` երաժշտությունը գրել է Անատոլի Բիկանովը, բեմադրող նկարիչ եղել է Ալեքսանդր Վոլկովը, իսկ բոլոր վոկալային պարտիաները կատարել է Վլադիմիր Վինոկուրը։


== Ծանոթագրություններ ==


== Արտաքին հղումներ ==
Ողջույն, Օլիմպիադա մուլտֆիլմը «Անիմատոր.ռու» կայքում
Ողջույն, Օլիմպիադա(անգլ.) ֆիլմը Internet Movie Database կայքում
Արմուտլու

Արմուտլու, գյուղ Արևմտյան Հայաստանում, Էրզրումի վիլայեթի Բասենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թրքաշեն (այլ կիրառումներ)

Թրքաշեն, կարող է վերաբերել՝

Թրքաշեն - գյուղ Արևմտյան Հայաստանում, Վանի վիլայեթի Վանի գավառում
Թրքաշեն - գյուղ Արևմտյան Հայաստանում, Վանի վիլայեթի Թիմարի գավառում
Թրքաշեն - գյուղ Արևմտյան Հայաստանում, Վանի վիլայեթի Հայոց ձորի գավառում
Համլետ Հայրապետյան (ազատամարտիկ)

Անվան այլ կիրառումների համար տե՛ս՝ Համլետ Հայրապետյան (այլ կիրառումներ)Համլետ Վոլոդյայի Հայրապետյան (մարտի 26, 1962(1962-03-26) - հունիսի 1, 1998(1998-06-01)), հայ ազատամարտիկ, Արցախյան ազատամարտի մասնակից։
Համլետ Հայրապետյանը ծնվել է 1962 թվականի մարտի 26-ին, Մարտունու շրջանի Գյունե Ճարտար գյուղում։ Ստացել է միջնակարգ-մասնագիտական կրթություն։ Ծառայել է Խորհրդային բանակում։ Զորացրվելուց հետո աշխատել է գյուղի կոլտնտեսությունում՝ որպես այգեգործ։
Արցախյան պատերազմի տարիներին ծառայել է Արցախի 2-րդ ՊՇ-ում, եղել է վաշտի հրամանատար, ունեցել է ավագ լեյտենանտի զինվորական կոչում։ Մասնակցել է Ամիրանլարի, Ղարադաղլուի, Սիփանի, Մաճկալաշենի, Ֆիզուլու, Հորադիզի համար մղված մարտերին։ Զոհվել է 1998 թվականի հունիսի 1-ին՝ «Սիփան 42» մարտական դիրքում, սրտի կաթվածից։
Հետմահու պարգևատրվել է Արցախի Հանրապետության «Արիության համար» մեդալով։ Ամուսնացած էր, ունի երեք երեխա։ Հուղարկավորված է հայրենի Ճարտար գյուղի գերեզմանատանը։
Էրիխ Ռեբանե

Էրիխ Իոհանեսովիչ Ռեբանե (ռուս.՝ Эрих Иоганесович Ребане, 13 մարտի, 1922, Պետրոգրադ – 17 ապրիլի, 1999, Սանկտ Պետերբուրգ), ռուս գեղանկարիչ, Սանկտ Պետերբուրգի նկարիչների միության (մինչև 1992 թվականը՝ ՌՍՖՍՀ նկարիչների միության Լենինգրադի կազմակերպություն) անդամ։


== Կենսագրություն ==
Էրիխ Ռեբանեն ծնվել է 1922 թվականի մարտի 13-ին Պետրոգրադում։ Մասնակցել է Հայրենական մեծ պատերազմին՝ կռվելով Լենինգրադի ու Մերձբալթյան ռազմաճակատներում։ Ունեցել է եֆրեյտորի աստիճան, պարգևատրվել է Փառքի III աստիճանի շքանշանով, «Լենինգրադի պաշտպանության համար» և «Գերմանիայի նկատմամբ տարած հաղթանակի համար» մեդալներով։
1945 թվականին զորացրվելուց հետո ընդունվել է Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտի գեղանկարչության ֆակուլտետ։ Սովորել է Բորիս Ֆոգելի, Սեմյոն Աբուգովի, Ալեքսանդր Դեբլերի, Վիկտոր Օրենիկովի, Անդրեյ Մելնիկովի մոտ։ 1951 թվականին Էրիխ Ռեբանեն ավարտել է ինստիտուտը (Վիկտոր Օրեշնիկովի արվեստանոց)՝ ստանալով գեղանկարչի կոչում։ Նրա դիպլոմային աշխատանքը եղել է «Նրանք քվեարկում են Ստալինի օգտին» (ռուս.՝ «Они голосуют за Сталина») նկարը։
Էրիխ Ռեբանեն ցուցահանդեսների մասնակցել է 1951 թվականից։ Ստեղծել է ժանրային ու թեմատիկ նկարներ, դիմանկարներ, բնանկարներ, նատյուրմորտներ։ Նրա աշխատանքներից են «Բժիշկ Լ. Ե. Ռեբանեի դիմանկարը» (ռուս.՝ «Портрет врача-отоларинголога Л. Е. Ребане») (1956), «Ֆիլհարմոնիայում» (1957), «Դեպի նոր կյանք» (ռուս.՝ «В новую жизнь», 1960), «Բրիգադը հանգստանում է» (1961), «Ասֆալտապատողները», «Առվակ», «Ձկնորսի բակը» (ռուս.՝ «Дворик рыбака») (երկուսն էլ 1965), «Ընկերուհիներ», «Լեյտենանտ Լեոնովի սխրանքը», «Հոկտեմբեր» (1971), «Օլգա Գրիշինան՝ փափուկ խաղալիքների վարպետը» (1972), «Ինժեներ-շինարար Ի. Գոդիրևի դիմանկարը» (ռուս.՝ «Портрет инженера-строителя Главленинградстроя И. Годырева», 1975), «Պատերազմի վետերանի դիմանկարը», «Լենինյան մրցանակի դափնեկիր Տ. Սոկոլովի դիմանկարը» (1979), «Լռություն» (1985) նկարները և այլն։
1980-ական ու 1990-ական թվականների սահմանին Էրիխ Ռեբանեն իր աշխատանքները ներկայացրել է Եվրոպայի հանրությանը՝ Լենինգրադի այլ նկարիչների հետ միասին մասնակցելով արտասահմանյան մի շարք ցուցահանդեսների։
Էրիխ Ռեբանեն մահացել է 1999 թվականի ապրիլի 17-ին Սանկտ Պետերբուրգում։ Նրա աշխատանքները պահվում են տարբեր թանգարաններում ու մասնավոր հավաքածուներում Ռուսաստանում ու այլ երկրներում։


== Ծանոթագրություններ ==


== Գրականություն ==
Иванов С. Неизвестный соцреализм. Ленинградская школа. — СПб.։ НП-Принт, 2007. — С.389, 400. ISBN 5-901724-21-6, ISBN 978-5-901724-21-7.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. London, Izomar Limited, 1998.
Արթուր Մանուկյան

Արթուր Մանուկյան, կարող է վերաբերել՝

Արթուր Մանուկյան - հայ ռեժիսոր
Արթուր Մանուկյան - հայ նկարիչ
Արթուր Մանուկյան - ՀՀ ԱԺ պատգամավոր
Ռանսե

Ռանսե (ֆր.՝ Rancé) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Ռերյո կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01318։


== Աշխարհագրություն ==
Կոմունան Փարիզ քաղաքից գտնվում է 380 կմ հարավ-արևելք, դեպի հյուսիս՝ Լիոն քաղաք, 24 կմ է և 39 կմ հարավ-արևմուտք Բուրկ ան Բրեսից։


== Կլիմա ==
Կլիման կիսամայրցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Պատմություն ==
Գյուղի առաջին հիշատակումը վերաբերում է Х դարին։


== Բնակչություն ==
Կոմունայի բնակչությունը 2010 թվականին կազմել է 641 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 426 մարդկանցից 333-ը տնտեսապես ակտիվ են եղել, 93-ը՝ պասիվ (ակտիվության ցուցանիշը` 78,2% է, 1999 թվականին՝ 69,0%)։ 333 ակտիվ բնակիչներից աշխատել են 322-ը (171 տղամարդ, 151 կին), գործազուրկ է եղել 11 մարդ (7 տղամարդ և 4 կին)։ 93 պասիվներից 40 հոգի եղել են աշակերտ կամ ուսանող, 37-ը՝ թոշակառու, 16 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Ռանսե» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2014-05-18 
«Ռանսե» (ֆրանսերեն)։ cassini.ehess.fr։ Վերցված է 2014-05-18
Գոմեր (այլ կիրառումներ)

Գոմեր, կարող է վերաբերել՝

Գոմեր - գյուղ Նախիջևանում
Գոմեր - գյուղ Արևմտյան Հայաստանում, Բիթլիսի վիլայեթի Խիզանի գավառակում` Մամռտանքի գավառում
Գոմեր - գյուղ Արևմտյան Հայաստանում, Էրզրումի վիլայեթի Կամախի գավառակում
Գոմեր - գյուղ Արևմտյան Հայաստանում, Բիթլիսի վիլայեթի Մշո գավառում
Գոմեր - գյուղ Արևմտյան Հայաստանում, Վանի վիլայեթի Մոկսի գավառում
Գոմեր - գետ Հայկական լեռնաշխարհում, Եփրատի ավազանում
Գոմեր - հնավայր Հայաստանի Վարդենիսի շրջանում, Ակունք գյուղում
Գոմեր - հրվանդան Սև ծովի հարավային ափին, Տրապիզոնի շրջանում
Գոմեր - ձմեռանոց Երևանի նահանգի Սուրմալուի գավառում, Ալթուն կոչվող գետակի մոտ
Գոմեր - ձմեռանոց Հայաստանի Դիլիջան քաղաքի մոտակայքում
Ջաուլախ

Ջաուլախ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պահապիլլի

Պահապիլլի (էստ․՝ Pahapilli), գյուղ Էստոնիայի Սաարեմաա նահանգի Մուստյալա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆլերո

Ֆլերո  (իտալերեն՝ Flero), կոմունա Իտալիայում, գտնվում է Լոմբարդիա մարզի Բրեշիա գավառում։ Բնակչությունը կազմում է 7631 մարդ 2004 թվականի մարդահամարի համաձայն։ Խտությունը կազմում է 829 մարդ/կմ²։ Տարածքը գրավում է 9 կմ²։ Փոստային ինդեքս ՝ 25020, հեռախոսային կոդ՝ 030։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Տառն (դեպարտամենտ)

Տառն (ֆրանսերեն՝ Tarn), դեպարտամենտ Ֆրանսիայի հարավում։

Տառն դեպարտամենտի կարգային թիվն է՝ 81։


== Պատմական տեղեկություններ ==

Տառնը 1790 թվականի մարտի 4-ին ֆրանսիական հեղափոխության ժամանակ ձևավորված 83 դեպարտամենտներից մեկն է։
5 թվականի Փլյուվյոզի 28-ի օրենքով Էրոն և Թարնն իրենց մեջ են բաժանել Անգլե կանտոնը։


== Աշխարհագրական տվյալներ ==
Տառն դեպարտամենտն իր անունն ստացել է Թարն գետից։
1906 թվականից բնակչությունը եղել է 330 533 մարդ, 1999 թվականին դարձել է՝ 343 402։
Դեպարտամենտի ռելիեֆն ունի արևելքից արևմուտք ուղղված թեքություն և հիմնականում՝ լեռնային և բլրաշատ բնույթ։


== Ժողովրդագրություն ==
Ըստ 1999 թվականի տվյալների՝ դեպարտամենտի մեծ քաղաքներն են՝

Ալբի 46.274 բնակիչ, որից 66.231-ը ագլոմերացիայում
Կաստր։ 43.496 բնակիչ, որից 53.082-ը ագլոմերացիայում


== Արտաքին հղումներ ==
Պաշտոնական կայք Archived 2006-10-04 at the Wayback Machine.
Ֆրանկլին շրջան (Իլինոյս)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.067 կմ² է, բնակչությունը՝ 39.561 մարդ (2010 թ. տվյալներով)։ Շրջկենտրոնն է Բենտոն բնակավայրը։ Կազմավորվել է 1818 թ.։
Աքս (Ֆրանսիա)

Անվան այլ կիրառումների համար տե՛ս՝ Աքս (այլ կիրառումներ)Աքս (ֆր.՝ Ax-les-Thermes), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Հանդիսանում է Ֆուա շրջանը։
Համայնքի INSEE կոդ՝ 09110։


== Բնակչություն ==
Համայնքի բնակչությունը 2008 թվականին կազմում էր 1 426 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Աքս» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Սեղբեստրոս I

Սեղբեստրոս I (լատ.՝ Silvester I, 3-րդ դար, Հռոմ - դեկտեմբերի 31, 335, Հռոմ, Հռոմեական կայսրություն), Հռոմի պապ 314 թ. առ 335 դեկտեմբերի 31։ Հաջորդել է Միլտիադեսին։ Ընդհանրական եկեղեցու տոնելի սուրբ։ Նրա կյանքի մասին ստույգ քիչ բան է հայտնի։
Նրա պապ լինելու ընթացքում Հռոմում կառուցվել են մի շարք եկեղեցիներ, այդ թվում՝ Լատերանի Սբ Հովհաննեսը, Սբ Պետրոսի բազիլիկ եկեղեցին։
501-08 թթ. կազմված «Սուրբ Սեղբեստրոսի վարքը» միջնադարում թարգմանվել է ասորերեն, հունարեն և հայերեն (հայերեն թարգմանությունը՝ 678 թ.)։


== Ավանդազրույց ==
Ավանդույթը (հավանաբար V-VI դարերի) կապում է Սեղբեստրոսի գործունեությունն ու Կոստանդիանոսի քրիստոնեության ընդունումը։ Կոստանդիանոսը, լինելով հեթանոս, Հռոմում հալածանքներ է սկսում քրիստոնյաների հանդեպ։ Որպես պատիժ՝ նա ծանր հիվանդանում է։ Կայսրը գտնում է Սեղբեստրոսին, ով այդ ժամանակ Soracte լեռան վրա էր, և ապաշխարում։ Վերջինս կայսրին մկրտում է, որից հետո նա առողջանում է։ Որպես շնորհակալություն՝ Կոստանդիանոսը որոշ առավելություններ է տալիս քրիստոնեական եկեղեցիներին, դադարեցնում հալածանքները, իսկ Սեղբեստրոսին կարգում հռոմեական եկեղեցու հոգևոր առաջնորդ, ավելի ուշ՝ նրան ու նրա հաջորդներին է տալիս նաև կայսրության արևմտյան մասին աշխարհիկ իշխանությունը (Կոստանդիանոսի պարգև)։ Այս ավանդույթը տարածում է գտել լատինական, հունական և արևելյան գրություններում։


== Ծանոթագրություններ ==
Spread Your Wings

«Spread Your Wings» (Պարզիր թևերդ), անգլիական Queen ռոք խմբի երգ «News of the World» ալբոմից։ Հեղինակը Ջոն Դիքոնն է։ Երգը թողարկվել է որպես սինգլ «Sheer Heart Attack» երգի հետ «А» կողմի վրա։


== Երգ ==
Երգի բառերը պատմում են Սեմի անունով մի տղայի մասին, ով հավաքարար է աշխատում «Զմրուխտ» բարում։ Պատմողը փորձում է քաջալերել Սեմիին, ասելով նրան «պարզել թևերը և թռչել» («spread your wings and fly away»)։
Այդ երգի համար սինգլը եղել է առաջինը, որի վրա երգը ձայնագրվել է առանց երգչախմբերի և այլ բարեհնչյուն վոկալային պարտիաների։
Խումբը ձայնագրել է երգի ևս մեկ տարբերակ BBC սեսիաների ժամանակ։ Այդ տարբերակում ավելի նկատելի է դաշնամուրի մուտքը և ավելի էներգետիկ ավարտը։


== Տեսահոլովակ ==
Երգի տեսահոլովակը նկարահանել է ռեժիսոր Ռոք Ֆլիքսը 1978 թվականի հունվարին։ Նկարահանումները անցկացվել են «We Will Rock You» երգի համար տեսահոլովակի նկարահանումների հետ միասին։ Վիդեոն իրենից ներկայացնում է խմբի ելույթը Ռոջեր Թեյլորի այգում։
Երաժիշտների հագուստից երևում է, որ նկարահանման հրապարակում ցուրտ էր՝ Դիքոնը կրում էր կարմիր բաճկոն, Մերկուրին և Թեյլորը՝ նմանատիպ սև բաճկոններ, իսկ Բրայան Մեյը՝ կարճ սև բաճկոն։


== Քավեր տարբերակներ ==
Գերմանական Blind Guardian խումբը ձայնագրել է երգի քավեր տարբերակը իր «Somewhere Far Beyond» ալբոմի վրա։


== Հետաքրքիր փաստեր ==
Ի պատիվ այդ երգի անվանվել է «That '70s Show» հեռուստասերիալի դրվագներից մեկը։


== Ձայնագրման մասնակիցներ ==
Ֆրեդի Մերկուրի՝ վոկալ, դաշնամուր
Ջոն Դիքոն՝ բաս կիթառ, ակուստիկ կիթառ
Ռոջեր Թեյլոր՝ հարվածայիններ
Բրայան Մեյ՝ էլեկտրակիթառ


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակ
Երգի տեքստ
Կանավա (գյուղ, Դեմիդովսկի շրջան)

Անվան այլ կիրառումների համար տե՛ս՝ Կանավա (այլ կիրառումներ)Կանավա (ռուս.՝ Канава), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժերդևո (գյուղ, Ռոսլավլսկի շրջան)

Ժերդևո (ռուս.՝ Жердево), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զուբարևկա (այլ կիրառումներ)

Զուբարևկա, կարող է վերաբերել՝

Զուբարևկա - գյուղ Ռուսաստանի Սմոլենսկի մարզի Ելնինսկի շրջանի կազմում։
Զուբարևկա - գյուղ Ռուսաստանի Սմոլենսկի մարզի Վյազեմսկի շրջանի կազմում։
Խոշորացուցիչ ապակին (մուլտֆիլմ)

Խոշորացուցիչ ապակին (ռուս.՝ Увеличительное стекло), խորհրդային կարճամետրաժ մուլտիպլիկացիոն ֆիլմ, որը նվիրված է շրջապատող աշխարհի հանդեպ բարի և ուշադիր վերաբերմունքին։
Ժամանակակից մուլտիպլիկացիայի առաջատար ռեժիսորներից և մանկավարժներից մեկի` Ալեքսանդր Գորլենկոյի առաջին ինքնուրույն մուլտիպլիկացիոն ֆիլմն է («Ուրախ կարուսել» մուլտիպլիկացիոն ալմանախի երկու սյուժեներից հետո):
Մուլտֆիլմը մեծ ճանաչում է ձեռք բերել մոսկովյան հիպիների շրջանում, որոնք բաց չէին թողնում մուլտֆիլմի ցուցադրությունները «Ռոսիա» կինոթատրոնում։
Ֆիլմում օգտագործվել են հատվածներ Չեսլավ Նեյմանի երաժշտությունից։


== Սյուժե ==
Անտառային արահետով տղան վազում է իր շան հետ և կորցնում է խոշորացուցիչ ապակին։ Այն գտնում է ոզնին, որի միջոցով սկսում է ուսումնասիրել անտառի բնակիչներին` իմանալով նրանց մասին շատ նոր ու հետաքրքիր բաներ։
Անտառում խոշորացուցիչ ապակի գտած և առարկաներն ավելի ուշադիր դիտելու հնարավորություն ստացած ոզնու պատմությունը սովորեցնում է հանդիսատեսին նկատել ու սիրել բնությունը։


== Նկարահանող խումբ ==


== Մրցանակներ ==
1982 թվական` պարգևատրվել է Լենիգրադ-82 մուլտիպլիկացիոն կինոփառատոնի դիպլոմով։


== Վերաթողարկում DVD ձևաչափով ==
Մուլտֆիլմը DVD ձևաչափով թողարկվել է մուլտֆիլմերի ժողովածուներում։


== Ծանոթագրություններ ==


== Արտաքին հղումներ ==
«Խոշորացուցիչ ապակին» մուլտֆիլմը «Անիմատոր.ռու» կայքում
«Խոշորացուցիչ ապակին» «Հայրենական կինոյի հանրագիտարան» կայքում
Հայրենիք (թերթ, Ստամբուլ)

Անվան այլ կիրառումների համար տե՛ս՝ Հայրենիք (այլ կիրառումներ)«Հայրենիք», օրաթերթ։ Լույս է տեսել 1891-1896 թվականներին, Կ. Պոլսում։ Խմբագրապետ՝ Արփիար Արփիարյան, խմբագիրներ՝ Լևոն Բաշալյան, Երվանդ Օտյան, Հ. Շահնազար։ Շեշտված դեմոկրատական ուղղության համար հալածվել է սուլթանական կառավարության կողմից, առճակատվել հայ մեծահարուստների և հոգևորականության հետ։ Թղթակցական լայն ցանցի առկայությունը խմբագրությանը հնարավորություն է ընձեռել ուշադրության կենտրոնում պահել և արտացոլել Թուրքիայում բնակվող հայ հատվածի հասարակական և մշակութային կյանքի իրադարձությունները, համիդյան բռնապետության պայմաններում պաշտպանել նրանց շահերը։ Թերթը նկատելի դեր է կատարել հայ ժողովրդի արևելյան և արևմտյան հատվածների փոխադարձ ծանոթացման, արևելահայերի տնտեսական և հոգևոր կյանքի արտացոլման գործում, սերտ կապ պահպանել «Մշակի» և նրա խմբագիր Գ. Արծրունու հետ, տպագրել արևելահայ գրողների գործեր, Թիֆլիսից ստացված բազմաթիվ թղթակցություններ։ «Հայրենիքը» ունեցել է հարուստ գրական ավանդություններ։ Նրա շուրջն են համախմբվել արևմտահայ գրականության ականավոր ներկայացուցիչները (Գ. Զոհրապ, Տ. Կամսարական, Մ. Կյուրճյան, Ա. Չոպանյան և ուրիշներ)։ Այստեղ են տպագրվել Զոհրապի «Քոքինակի», «Ճեյրան» նովելները, «Նարդիկ» անավարտ վեպը (1891 թվական), «Ծանոթ դեմքեր» դիմանկարների շարքից մի քանիսը, Տ. Կամսարականի «Հայ գրականության ձգտումը» հոդվածաշարը, Լ. Շանթի «Մնաս բարովի իրիկունը» վեպը և այլ գործեր։ Թերթում են գրական մկրտություն ստացել Թլկատինցին, Ա. Հարությունյանը և ուրիշներ։ «Հայրենիք» լայն տեղ է հատկացրել նաև ռուս ռեալիստական գրականությանը (Լ. Տոլստոյ, Գոնչարով, Պուշկին, Լերմոնտով և ուրիշներ), «Մծիրին» առաջին անգամ տպագրվել է այստեղ՝ Լևոն Շանթի թարգմանությամբ (1891)։
Միխեևո-Սուխարևո

Միխեևո-Սուխարևո (ռուս.՝ Михеево-Сухарево), գյուղ Ռուսաստանի Մոսկվայի մարզի Դմիտրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանջայ Դատ

Սանջայ Դատ (հինդի` संजय दत्त, հուլիսի 29, 1959(1959-07-29), Մումբայ, Հնդկաստան), հնդիկ դերասան։ Արժանացել է Filmfare Awards մրցանակի` տղամարդու լավագույն դերի և լավագույն կատակերգական դերի համար։


== Կենսագրություն ==
Սանջայ Դատը ծնվել է դերասան Սունիլ Դատի և դերասանուհի Նարգիսի ընտանիքում։ Ունի երկու քույր՝ քաղաքական գործիչ Պրիյա Դատը և Նամրատա Դատը։ Նրա մայրը՝ Նարգիսը, մահացել է 1981 թվականին՝ քաղցկեղից, այդպես էլ չկարողանալով դիտել որդու դեբյուտային ֆիլմը։
Առաջին անգամ Սանջայ Դատը նկարահանվել է 1981 թվականին՝ «Ռոկի» կինոնկարում, որի սցենարը հատուկ գրվել էր Սանջայ Դատի կինոդեբյուտի համար։ Այդ ֆիլմի հետ մեծ հույսեր էին կապում, սակայն այն հաջողություն չունեցավ։ 1986 թվականին Սանջայ Դատը նկարահանվեց Մահեշ Բհատի «Անուն» կինոնկարում, որը նրան հանրաճանաչ դարձրեց։ Այնուհետև ի հայտ եկան նոր դերեր, որոնք բավականին հաջողված էին։ Այդպիսի ֆիլմերից էին «Հետապնդում» (1991 թ.) և «Իմ սիրելին» (1991 թ.) կինոնկարները։
1993 թվականին Մավրիկիոսում նկարահանվող «Վրեժխնդրություն» ֆիլմի նկարահանումների ժամանակ Սանջայ Դատին մեղադրանք առաջադրվեց ապօրինի զենք պահելու համար (ինքնաձիգ ԱԿ-47 և ատրճանակ), որը նա ձեռք էր բերել 1993 թվականին Բոմբեյում տեղի ունեցած պայթյունների կազմակերպիչներից մեկից՝ Աբու Սալեմից։ Սանջայ Դատը վստահեցնում էր, որ այդ զենքերը գնել է ինքնապաշտպանության համար։ Դատարանը մի քանի անգամ գործը վերանայել է, որը սկզբնական շրջանում Սանջայ Դատին թույլ էր տալիս շարունակել աշխատանքը կինոնկարահանման հրապարակում։ Սակայն 2005 թվականին դատարանն այնուամենայնիվ նրան մեղավոր ճանաչեց և դատապարտեց վեց տարվա ազատազրկման։ 18 ամիս մնալով կալանավորված, 2007 թվականին Սանջայ Դատն ազատ արձակվեց՝ համապատասխան գրավի դիմաց։
2013 թվականին Հնդկաստանի գերագույն դատարանը վերանայել է վճիռը և Սանջայ Դատի պատժաչափը կրճատել մինչև հինգ տարի և որոշում կայացրել, որ մեկ ամսվա ընթացքում դերասանը պետք է վերադառնա բանտ և կրի պատժի մնացած մասը՝ երեք ու կես տարի։ Այդ նորությունը հասարակության մեջ առաջացրեց շարժում, որտեղ մի մասը պնդում էին նրան ներում շնորհել, իսկ մի մասը դեմ էին ներում շնորհելուն։
2009-2010 թվականներին Սանջայ Դատը փորձեց զբաղվել քաղաքականությամբ և դարձավ սոցիալիստական ուղղվածություն ունեցող Samajwadi Party կուսակցության գլխավոր քարտուղար։ Սակայն շուտով հիասթափվեց և լքեց քաղաքականությունը։ 2012 թվականին նա սկսեց ներդրումներ կատարել Հնդկաստանում ընդհանուր մարտարվեստների զարգացման գործում։
Սանջայ Դատի կերտած լավագույն կերպարներից կարելի է առանձնացնել «Չարագործը» (1993 թ.), «Գեղեցկուհին» (1999 թ.), «Չհորինված պատմություն» (1999 թ.), «Եղբայր Մուննան. Երջանկություն վաճառողը» (2003 թ.) և այլ ֆիլմերում կատարած նրա դերերը։


== Անձնական կյանքը ==
Առաջին անգամ Սանջայ Դատը ամուսնացել է 1986 թվականին՝ դերասանուհի Ռիչա Շարմայի հետ։ Այդ ամուսնությունից նա ունի մեկ դուստր։ 1996 թվականին Ռիչան մահացել է գլխուղեղի ուռուցքից։ Դստեր խնամակալությունը հանձնվել է հանգուցյալ կնոջ ծնողներին։ 1998 թվականին Սանջայ Դատը ամուսնացել է ֆոտոմոդել Ռհեա Պիլաիի հետ։ 2005 թվականին նրանք ամուսնալուծվել են։ 2008 թվականին Սանջայ Դատն ամուսնացել է դերասանուհի Մանյատայի հետ։ 2010 թվականին նրանք դարձել են երկվորյակ երեխաների ծնողներ՝ մեկ որդի և մեկ դուստր։


== Մասնակի ֆիլմագրությունը ==


== Ծանոթագրություններ ==
Մանուչե

Մանուչե (անհայտ - 1110), ամիրա Շադդադյանների տոհմից, Դվինի Աբուլ Ասվար ամիրայի որդին։ Մանուչեի կինը Բագրատունի Աշոտ Դ-ի դուստրն էր։ Մանուչեի պապը՝ Գանձակի Փտալուն ամիրան (1072-75), 1072 թ-ին գնեց Անին՝ սելջուկների Ալփ-Արսլան սուլթանից և հանձնեց մանկահասակ Մանուչեին, որը իշխեց Անի-Շիրակում՝ մինչև 1110 թ.։
Ստանալով Անին կիստվեր վիճակում՝ Մանուչեն վերակառուցեց քաղաքը և նրա պարիսպները։ Հայերի նկատմամբ վարել է համեմատաբար մեղմ և բարյացակամ քաղաքականություն։ 1081 թ-ին Մանուչեի և Կյուրիկե Ա-ի օժանդակությամբ Շիրակի եպիսկոպոս Բարսեղը օծվել է Հայոց կաթողիկոս՝ Անի նստավայրով։ Մանուչեի օրոք Պահլավունյաց տոհմի ներկայացուցիչները (որոնք Բագրատունիների օրոք բարձր պաշտոններ ունեին հայոց արքունիքում) վերահաստատվեցին Անիում։


== Տես նաև ==
Մանուչեի մզկիթ
Քոս

Քոս (լատ.` scabies), մաշկի մակաբուծական հիվանդություն։ Հարուցիչը քոսի տիզն է։ Հիվանդության գաղտնի շրջանը 7-10 օրից մինչև մեկ ամիս և ավելի է։ Վարակվում են հիվանդի հետ անմիջական շփումից կամ նրա սպիտակեղենից օգտվելիս։


== Նկարագիր ==
Քոսի գլխավոր կլինիկական ախտանշանը ուժեղ քորն է, որը հատկապես սրանում է երեկոյան և գիշերը։ Բնորոշ է նաև զույգ-զույգ դասավորված կետային հանգուցիկաբշտիկային ցանավորումը, 1-2 մմ երկարությամբ շագանակագույն գծիկների ու քորելուց առաջացած ճանկռվածքների առկայությունը։
Քոսը հաճախ բարդանում է մաշկի թարախային բորբոքումներով և մանրէային էկզեմայով, որից հիվանդության ճիշտ ախտորոշումը դժվարանում է։ Անկանոն բուժման դեպքում կարող են դիտվել քոսի սքողված ձևեր, որոնք բնորոշվում են ցաների բացակայությամբ՝ քորի պահպանումով։
Քոսը հաճախ շփոթում են քորպտիկ հիվանդության հետ։ Թուլակազմ և մտավորապես ոչ լիարժեք անձանց քոսը ընթանում է յուրահատուկ ախտանշաններով՝ ախտահարման օջախներում մաշկի չորությամբ ու հաստ կեղևների առկայությամբ, որից շարժումները դառնում են ցավոտ ու սահմանափակ (այսպես կոչված՝ նորվեգական քոս)։
Քոսով հիվանդանում են նաև կենդանիները։


== Բուժումը ==
Բուժումն իրականացվում է հիմնականում Դեմյանովիչի և մի շարք այլ եղանակներով՝ օգտագործում են ծծումբ, բենզիլբենզոատ, «K» օճառ և այլն։


== Ծանոթագրություններ ==
641

641 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 641 թվականն է, 
VII դարի 41-րդ տարին։


== Դեպքեր ==


== Ծնունդներ ==


== Մահեր ==
Եզր Ա Փառաժնակերտցի, Ամենայն հայոց կաթողիկոս 630 թվականից (ծ. անհայտ)
Օզերկի (գյուղ, Վսևոլոժսկի շրջան)

Անվան այլ կիրառումների համար տե՛ս՝ ՕզերկիՕզերկի (ռուս.՝ Озерки), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արոսենի հայաստանյան

Արոսենի հայաստանյան (լատ.՝ Sorbus hajastana), վարդազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Մեծ թուփ է, որի Էլիպսաձև, կաշենման, ամբողջական տերևները հիմքի մոտ և գագաթին սեպաձև նեղացած են, խոշոր ատամեզրերով, մերկ, փայլուն, ներքևից խիտ առսեղմ ձյունափայլ թավոտությոամբ։ Պտուղը մուգ կարմիր է և բազմաթիվ բաց գույնի ոսպիկներով ծածկված։


== Տարածվածություն ==
Հայաստանում հանդիպում է Սևանի (Սևանա լճի ավազան), Ապարանի (Արայի լեռ) և Գեղամի (Գեղարդ) ֆլորիստիկական շրջաններում։ Աճում է նաև Մեծ Կովկասում (Գլխավոր լեռնաշղթայի հյուսիսային մակրոլանջին՝ Խևսուրեթիայում)։


== Էկոլոգիա ==
Աճում է միջին լեռնային և ենթալպյան գոտիներում՝ ծովի մակարդակից 1600-2400 մ բարձրությունների վրա, ժայռոտ զառիթափ լանջերին, մնացորդային անտառներում, անտառի վերին սահմանի ենթալպյան բարձրախոտերում։ Գերադասում է հյուսիսային և հյուսիսարևմտյան էքսպոզիցիաները։ Ծաղկում է մայիս-հունիս ամիսներին, պտղաբերում՝ հուլիս-հոկտեմբերին։


== Պահպանություն ==
Խոցելի տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված էր որպես կրճատվող տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Սևան» ազգային պարկի տարածքում։
Պահպանության գործողությունների չեն իրականացվում։


== Ծանոթագրություններ ==
LoveWave

«LoveWave» (հայերեն՝ «Սիրո ալիք»), հայ երգչուհի Իվետա Մուկուչյանի երգը, որով ներկայացնելու է Հայաստանը Եվրատեսիլ 2016 երգի մրցույթին։ Երգի և տեսահոլովակի պրեմիերան կայացել է 2016 թվականի մարտի 2-ին, սակայն որպես սինգլ iTunes-ում թողարկվել է մարտի 30-ին։ Երգը հանդես է եկել առաջին կիսաեզրափակչի ժամանակ 7-րդ համարի ներքո և քվեարկության արդյունքում անցել է եզրափակիչ փուլ։ Եզրափակչում հանդես է եկել ամենավերջինը՝ 26-րդ համարի ներքո, իսկ քվեարկության արդյունքում զբաղեցրել է 7-րդ հորիզոնականը 249 միավորով։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Follow Me

Follow Me ՝ բրիտանական Muse խմբի երգն է իրենց The 2nd Law ալբոմից։ Որպես առանձին սինգլ թողարկվել է թվային ներբեռնման համար 2012 թ. դեկտեմբերի 10-ին։


== Հիթ-շքերթներ ==
Illegal chart entered ItalyFIMI|41


== Ծանուցումներ ==
Ոնորիոս II (հակապապ)

Ոնորիոս II (լատ.՝ Honorius II, ավազանի անունը՝ Պիետրո Կադալո, մոտ 1010, Վերոնա, Վենետո, Իտալիա - 1072, Պարմա, Պապական մարզ), Հռոմի Կաթոլիկ եկեղեցու հակապապ 1061 թվականի հոկտեմբերի 28-ից մինչև 1072 թվական։ Նա ծնվել է Վերոնայում և դարձել է Պարմայի կաթոլիկ թեմի եպիսկոպոս 1046 թվականին։ Մահացել է Պարմայում 1072 թվականին։


== Կենսագրություն ==
Ոնորիոս II-ը ծնվել է Վերոնայում, ազնվականի ընտանիքում։ Եղել է Պարմայի կաթոլիկ թեմի եպիսկոպոս։ Նիկողայոս II պապի մահից հետո կարդինալները Հիլդեբրանդի գլխավորությամբ 1061 թվականի սեպտեմբերի 30-ին Լուկայի եպիսկոպոս Անսելմին ընտրում են որպես պապ, որն ընդունում է Ալեքսանդր II անունը։ Այս ընտրություններն առաջինն էին, որ համաձայնեցված էին Լաթերանի եկեղեցական ժողովի որոշումների հետ, այսինքն սկզբունքայնորեն առանց կայսերական պալատի համաձայնության։ Կայսրուհի Ագնեսսա դե Պուատյեն, չընդունելով պապական ընտրությունների նոր կարգը, Իտալիայում կայսերական կանցլեր Հիբերտի օգնությամբ հավաքում է եպիսկոպոսների ժողով Բազելում, որում 1061 թվականի հոկտեմբերի 28-ին «կայսերական» պապ է ընտրվում Պիետրո Կադալոն՝ որն ընդունում է Ոնորիոս II անունը։ Հռոմեական սենատը քայլեր է ձեռնարկում, որպեսզի արագորեն Հռոմ վերադառնա նորընտիր պապը, որն այդ ժամանակ գտնվում էր Շվեյցարիայում, որպես հակադարձ Ալեքսանդրին։ Այսպիսով սկիզբ է դրվում հերթական հերետիկոսությանը՝ միաժամանակ երկու պապ, որոնք համարում էին իրենց Սուրբ Պետրոսի օրինական ժառանգորդ։
1062 թվականի գարնանը Ոնորիոս II-ը, գլխավորելով բանակը, արշավում է Հռոմ։ Կարդինալները փորձում են նրա հետ բանակցել, սակայն հաջողության չեն հասնում։ Ապրիլի 14-ին երկու պապերի բանակների պայքարն ավարտվում է Ալեքսանդրի կողմնակիցների պարտությամբ, ինչը թույլ է տալիս Ոնորիոսին գրավել Սուրբ Պետրոսի տաճարը շրջափակող տարածքը։ Սակայն նա չէր հասցրել իր հաղթանակի պտուղները քաղել, երբ Հռոմ է ներխուժում է Տոսկանայի կոմս Գոթֆրիդը։ 1062 թվականի մայիսին նա հակադրում է երկու մրցակից պապերին հեռանալ Հռոմից և դիմում է կայսրուհուն խնդրանքով, որպեսզի վերջինս լուծի այդ հակամարտությունը։
Այդ ժամանակ կայսրությունում տեղի է ունենում պետական հեղաշրջում․ Ագնեսսան դառնում է միանձնուհի, իսկ իշխանությունը գրավում է Քյոլնի արքեպիսկոպոս Աննո II-ը։ Նոր կառավարիչը 1062 թվականի հոկտեմբերին Աուգսբուրգում Ռայխստագում Ալեքսանդրին ընդունում են որպես օրինական պապ, իսկ Ոնորիոս II-ին հակապապ հռչակում։
Այս պայմաններում երկու պապերի կողմնակիցների մեջ քաղաքացիական պատերազմ է սկսում։
Ոնորիոսը հեռանում է Պարմա, հավաքում իր կողմնակիցներին և նորից հարձակվում Հռոմի վրա։ Հակապապը ամրանում է Սուրբ Հրեշտակի ամրոցում, որտեղից անընդմեջ սպառնում էր Ալեքսանդր II-ին, որը բնակվում էր Լաթերանյան պալատում։ Կապուայի իշխան Ռիչարդի օգնությամբ Ալեքսանդրը ճնշում է Ոնորիոսին, և վերջինս կրկին փախչում է Պարմա։ Եկեղեցին վերստին հաստատում է Ալեքսանդրի օրինականությունը։ Իսկ Ոնորիոսն այդպես էլ չի ընդունում իր պարտությունը և մինչ մահը 1072 թվական շարունակում էր իրեն պապ համարել։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Արտաքին հղումներ ==
«Гонорий II» (անգլերեն)։ Encyclopædia Britannica։ Արխիվացված օրիգինալից 2012-05-25-ին։ Վերցված է 2012-02-23 
«Гонорий II» (անգլերեն)։ Catholic Encyclopedia։ Արխիվացված օրիգինալից 2012-05-25-ին։ Վերցված է 2012-02-23
Կունակուլովո

Կունակուլովո (ռուս.՝ Кунакулово, բաշկիրերեն՝ Ҡунаҡкол), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 535 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայլի Ստյուարտ

Մայլի Ստյուարտ (անգլ.՝ Miley Stewart), կերպար, Հանա Մոնտանա հեռուստասերիալի գլխավոր հերոսուհին։ Նրա դերը միշտ (2006 թվականի մարտի 24-ից սկսած) կատարել է Մայլի Սայրուսը։
Ըստ հեռուստասերիալի սյուժեի նա ապրում է երկու կյանքով։ Առավոտյան՝ դպրոցում, նա սովորական աղջիկ է, Մայլի Ստյուարտ անունով։ Բայց երեկոյան, ծանորթերից գաղտնի նա կերպարանապոխվում է, դառնում աշխարհահռչակ փոփ-աստղ, որի անունը Հանա Մոնտանա է։ Նրա գաղտնիքի մասին գիտեն միայն նրա բարեկամները, լավագույն ընկերներ Լիլի Թրեսքոթն (Էմիլի Օսմենթ) ու Օլիվեր Օքենը (Միտչել Մուսո), ինչպես նաև շերիֆ Դիարեյան և նրա աղջիկը։ Նա ունի նաև ավագ եղբայր՝ Ջեքսոն (Ջեյսոն Էրլզ), իսկ նրա հոր՝ Ռոբի Ռեյի դերը կատարում է Մայլի Սայրուսի իսկական հայր Բիլի Ռեյ Սարյուսը։ Մայլին ունի նաև հորեղբայր՝ Բոբի Ռեյ Սայրուս, հորաքույր՝ Դոլլի, տատիկ՝ Ռուտի և ոչ հարազատ քույր՝ Լեոն, Մայլիի և Ջեքսոնի մայրը մահացել է, բայց նրանք հաճախ են հիշում նրա մասին։
Այդ կերպարի հայտնիությունը բերեց նրան, որ Դիսնեյը Հանա Մոնտանա հեռուստասերիլաի մոտիվներով նկարահանեց Հանա Մոնտանայի և Մայլի Սայրուսի համերգային շրջագայությունը ֆիլմը։ ԱՄՆ-ում թվականին ֆիլմը զբաղեցրել է առաջին տեղը իր շահույթով
Ինչպես նաև 2009 թվականի ապրիլի 10-ին էկրաններին հայտնվեց Հանա Մոնտանա։ Կինո լիամետրաժ ֆիլմը։ Ըստ սյուժեի Մայլիի հայրը նրան տանում է իր հարազատ քաղաք, որը գտնվում է Թենեսի նահանգում, երբ Հանա Մոնտանան արդեն հայտնի էր դարձլ։ Թենեսիում Մայլին հանդիպում է իր հին ընկեր Թրեվիսին, ովքեր առաջին դասարանում ընկերությու էին անում։ Նրանք սիրահարվում են միմյանց, բայց Հանան նորից ամեն ինչ փչացում է։ Արդյունքում Մայլին մեծ ամբոխի առաջ հանում է իր կեղծամը, բայց Թենեսիի բնակիչները խնդրում են Մայլիին մնալ որպես Հանա և խոստանում են, որ կպահպանեն իր գաղտնիքը։
Հանա Մոնտանա հեռուստասերիլաի չորրորդ եթերաշրջանի վերջում Մայլին բոլորի առաջ հանում է իր կեղծամը, իսկ հետո հարցազրույցի ժամանակ պատմում է իր բոլոր գաղտնիքները։ Հեռուստասերիլալը վերջանում է այն ժամանակ, երբ Մայլին որոշում է որոշ ժամանակով կանգնեցնել իր կարիերան և ընդունվել քոլեջ՝ իր լավագույն ընկերուհու՝ Լիլիի հետ։


== Կերպարի ստեղծումը ==
Սկզբում գլխավոր հերոսուհուն ցանկանում էին անվանել Քլոե Ստյուարտ, իսկ իր ալտեր-էգոյին Ալեքսիս Տեխաս։ Քասթինգին առաջինը եկավ Թեյլոր Մոմսենը, բայց նրան միանգամից մերժեցին։ Դերը բաժին ընկավ Մայլի Սայրուսին։
Հեռուստասերիալի պրոդյուսերները որոշեցին գլխավոր հերոսուհուն անվանել Մայլի Ստյուարտ՝ պահպանելով իր իրական անունը, իսկ ալտեր-էգոյին՝ Հանա Մոնտանա։
Մայլի Սայրուսը կատարել է իր դերը մինչև 2010 թվականը։ Երբ նկարահանումները վերջացան աղջիկը սկսեց կազմակերպել իր անձնական կյանքը և պատրաստում էր "Can't Be Tamed" ալբոմի ռելիզը։ Դերը ռուսերեն էր հնչյունավորում Մարիա Իվաշենկոն։ Երբ Հանա հայտնվեց ուրիշ հեռուստասերիալներում նրան հնչյունավորում էր մեկ ուրիշ դերասան։ Մայլի Սայրուսը սկսել է նկարահանվել հեռուստասերիլաում 13 տարեկանից։


== Ծանոթագրություններ ==


== Արտաքին հղումներ ==
Մայլի Սայրուսի պաշտոնական կայքը
Հեռուստասերիալի պաշտոնական անգլալեզու կյանքը
Starman

«Starman»-ը Դեվիդ Բոուիի սինգլ, որը թողարկվել է 1972 թվականի ապրիլին։ Թողարկումից առաջ երգը ներառվել է The Rise and Fall of Ziggy Stardust and the Spiders from Mars ալբոմում, RCA Records-ի աշխատակից Դենիս Քաթցի համառությամբ, ով լսել է դեմո ձայնագրությունը և սիրել երգը՝ հավատալով, որ այն կարող է հիանալի հիթ դառնալ։ Ալբոմի երգը փոխարինել է հին ռոքնռոլի քավեր-տարբերակը՝ Չաք Բերիի «Round and Round»։


== Երաժշտություն և տեքստ ==
Տեքստը նկարագրում է Զիգգի Սթարդաստը, որը ռադիոյի միջոցով երկրի երիտասարդությանը տալիս է հույս և փրկություն, խոստանում, որը տվել է այլմոլորակային՝ «Աստղային մարդը»(անգլ.՝ Starman)։ Պատմությունը պատմվում է երիտասարդների տեսանկյունից, ովքեր լսում են Ziggy-ին։ Ըստ Դեիդ Բոուիի, ինչպես նա ասել է 1973 թվականին Rolling Stone ամսագրին տված հարցազրույցում, Զիգգի Սթարդաստն այդ «Աստղային մարդը» չէ, նա ընդամենը իր դեսպանորդն է երկրի վրա՝ հակառակ տարածված կարծիքի, որ Զիգգին այլմոլորակային է։ Երգը ոգեշնչել է տարբեր մեկնաբանությունների՝ Քրիստոսի երկրորդ գալստյան ակնարկներից մինչև «Երրորդ աստիճանի սերտ կապեր» ֆիլմի սյուժեի ճշգրիտ կանխագուշակումը (1977 թվական)։
Երգի երաժշտությունը փափուկ փոփ ռոք է, որը չի տարբերվում Բոուիի նախորդ՝ «Hunky Dory» ալբոմից։ Կրկներգի մեղեդին հիշեցնում է Հարոլդ Արլենի «Over the Rainbow» երգի մեղեդին՝ «Օզ երկրի հրաշագործը» ֆիլմից։ Այլ երգեր, որոնք հնարավոր է ազդել են «Starman»-ի վրա ներառում են T. Rex-ի «Telegram Sam» և «Hot Love» կոմպոզիցիաները, ինչպես նաև Holland–Dozier–Holland հեղինակային տրիոյի՝ «You Keep Me Hangin' On» երգը։


== Թողարկում և հետագա ճակատագիրը ==
Առևտրային տեսանկյունից, «Starman»-ը դարձել է Բոուիի կարիերայի կարևոր ուղենիշ։ Այն դարձավ առաջին հաջող հիթը, երեք տարվա «Space Oddity» սինգլից հետո։ NME-ի քննադատներ Ռոյ Քարն ու Չարլզ Մյուրեյը գրել են․

Նրանք ենթադրում էին, որ այն դարձել է նրա ավելի վաղ սինգլի շարունակությունը։


== Ձայնագրման մասնակիցները ==


=== Պրոդյուսերներ ===
Քեն Սքոթ
Դեվիդ Բոուի


=== Երաժիշտներ ===
Դեվիդ Բոուի։ վոկալ, ակուստիկ կիթառ
Միկ Ռոնսոն։ սոլո-կիթառ, դաշնամուր
Թրևոր Բոլդեր։ բաս կիթառ
Միկ Վուդմանսի։ հարվածային գործիքներ


== Գրականություն ==
Pegg, Nicholas, The Complete David Bowie, Reynolds & Hearn Ltd, 2000, ISBN 1-903111-14-5


== Ծանոթագրություններ ==
Նոսթրոմո

«Նոսթրոմո» (անգլ.՝ Nostromo: A Tale of the Seaboard, 1904), 20-րդ դարի ամերիկացի գրող Ջոզեֆ Քոնրադի՝ 1904 թվականին լույս տեսած վեպը, որտեղ պատկերված է հարավամերիկյան Կոստագունա հորինված պետության ազատագրական պայքարը։ Վեպն սկզբնապես մաս առ մաս լույս է ընծայվել T.P.'s Weekly ամենշաբաթյա հանդեսի ամենամսյա գրական հավելվածներում։
Այս երկում հեղինակի ուշադրության կենտրոնում իմպերիալիզմի և դրա քայքայիչ ազդեցության հիմնախնդիրներն են, ազդեցություն, որը ներգործում է նույնիսկ այնպիսի լավ մարդկանց վրա, ինչպիսին վեպի գլխավոր հերոսն է՝ նավաստի Նոսթրոմոն։ Վեպում նկարագրված իրադարձությունները բնորոշ են թույլ զարգացած երկրների քաղաքական կյանքին։
1998 թվականին Modern Library ընկերությունն իր պատրաստած «20-րդ դարի անգլալեզու 100 լավագույն վեպեր» ցանկում «Նոսթրոմո»-ին հատկացրել է 47-րդ տեղը։ Այն հաճախ է բնորոշվում որպես Քոնրադի լավագույն ստեղծագործություններից մեկը։ Ֆրենսիս Սքոթ Ֆիցջերալդն ասել է,  որ ինքն առավել շատ կցանկանար «Նոսթրոմո»-ի հեղինակը լինել, քան որևէ այլ վեպի ("I'd rather have written Nostromo than any other novel.")։


== Մշակութային ազդեցություն ==
Վեպի գլխավոր հերոսի անունն ու հորինված քաղաք Սուլաքոյի անվանումն օգտագործվել են կինոռեժիսոր Ռիդլի Սքոթի «Օտարը» և Ջեյմս Քեմերոնի «Օտարները» գիտաֆանտաստիկ ֆիլմերում՝ որպես տիեզերանավերի անվանումներ։ Գլխավոր հերոսի անունն ու վեպի հեղինակի ազգանունն օգտագործվում են նաև Warhammer 40000 մտացածին աշխարհում։
«Նոսթրոմո» գիրքը կիրառվում է «Գաղութ» հեռուստասերիալում՝ գաղտնագրված հաղորդագրություններ փոխանցելու համար, որոնք օգտագործվում են մարդկությանը կաշկանդող ինչ-որ անհայտ եկվորների սահմանած գաղութային վարչակարգի դեմ պայքարելու նպատակով։


== Ծանոթագրություններ ==


== Գրականություն ==
Thomas L. Jeffers, "The Logic of Material Interests in Conrad's Nostromo", Raritan (Fall 2003), pp. 80–111.


== Արտաքին հղումներ ==

https://standardebooks.org/ebooks/joseph-conrad/nostromo
 Nostromo: A Tale of the Seaboard Գուտենբերգ նախագծի կայքում 
Essays and annotated text for Nostromo at Nostromo Online
Nostromo at Google Books
Analysis and commentary at Modernism Lab Essays (Yale)
[1]